Rødding
Rødding, tidligere stationsby i Sønderjylland, ca. 20 km øst for Ribe; 2735 indb. (2017). Fra 1970 til 2006 var Rødding administrativt centrum for Rødding Kommune, fra 2007 en del af Vejen Kommune.
Byen er navnlig kendt for Rødding Højskole, Danmarks - og verdens - ældste højskole. Rødding blev tysk efter 2. slesvigske krig 1864 og blomstrede op ved anlægget af jernbanen mellem Vojens og Rødding over Gram i 1899 (Haderslev Amts Jernbaner, opr. Haderslebener Kreisbahn). Jernbanen blev nedlagt i 1938.
Byen har to kirker, den romanske Rødding Sognekirke og Rødding Frimenighedskirke fra 1910.